અમેરીકામાં વધુ એક ગુજરાતી યુવકની હત્યાથી ચકચાર મચી છે.કડીનાં ગણેશપુરા ગામનાં વતની અને અમેરીકા સ્થાયી થયેલા પ્રફુલ પટેલની અજાણ્યા શખ્સોએ લૂંટનાં ઈરાદે હત્યા કરી હોવાનું જાણવા મળ્યુ છે.પ્રફુલ પટેલની હત્યાથી અમેરીકા સ્થિત ગુજરાતી પરિવારોમાં ફફડાટ ફેલાયો છે. ગણેશપુરા ગામનાં પટેલ પ્રફુલભાઈ રામદાસ અમેરીકાનાં જ્યોર્જીયાનાં કેંટકીનાં સ્ટોરમાં હતા તે દરમિયાન લૂંટનાં ઈરાદે આવેલ અજાણ્યા શખ્સોએ ગોળીબાર કર્યો હતો.જેમાં પ્રફુલ પટેલ ઘાયલ થતાં તેમનું મોત નીપજ્યું હતું.૧૩ ઓક્ટોબરનાં રોજ બનેલી ઘટનાથી અમેરીકામાં સ્થાયી ગુજરાતી સમાજમાં શોક સાથે ફફડાટ ફેલાયો હતો.જાણવા મળેલી માહીતી મુજબ પ્રફુલ પટેલ છેલ્લા ૨૨ વર્ષથી અમેરીકામા સ્થાયી થયા હતા. કેટલાંક વર્ષોથી અમેરીકામાં સ્થાયી થયેલાં ગુજરાતી યુવકોને નિશાન બનાવીને તેમની હત્યા થતાં ગુજરાતી સમાજમાં નારાજગી જોવા મળી રહી છે.